pythainlp/thai-wiki-dataset-v4 huggingface dataset:
รายชื่อเปรียบเทียบเครื่องหมายยศทหาร

บทความนี้เป็น รายชื่อเปรียบเทียบเครื่องหมายยศทหาร ของประเทศเอกราชต่าง ๆ จากระบบต่าง ๆ ที่ใช้งานในการจัดหมวดหมู่ของแต่ละกองทัพ ในการนำมาเปรียบเทียบยศทหารกับระบบอื่น ๆ โดยหลายรายชื่อในบทความนี้อ้างอิงตาม "รหัสอ้างอิงยศเนโท" ซึ่งใช้สำหรับเปรียบเทียบอย่างง่ายระหว่างประเทศต่าง ๆ ในเครือเนโท ซึ่งมีลิงก์สำหรับเปรียบเทียบอยู่ด้านล่าง
โทโย (จังหวัดคูมาโมโตะ)

โทโย  เป็นหมู่บ้านในอำเภอยัตสึฮิโระ จังหวัดคูมาโมโตะ ประเทศญี่ปุ่น
ณ ค.ศ. 2003 หมู่บ้านนี้มีประชากรประมาณ 2,787 คนและมีความหนาแน่นประชากรที่ 43.17 คนต่อตารางกิโลเมตร หมู่บ้านนี้มีพื้นที่ทั้งหมด 64.56 ตารางกิโลเมตร
ต่มาในวันที่ 1 สิงหาคม ค.ศ. 2005 โทโยร่วมกับเมืองคางามิกับเซ็นโช และหมู่บ้านอิซูมิกับซากาโมโตะ (ทั้งหมดอยู่ในอำเภอยัตสึชิโระ) ถูกผนวกเข้ากับนครยัตสึชิโระที่ขยายตัว และไม่ถือเป็นเทศบาลอิสระอีกต่อไป โทโยจึงกลายสภาพไปเป็น "โทโยมาจิ" (東陽町, Tōyō-machi) หรือ "เมืองโทโยะ"
ธัญวัจน์ กมลวงศ์วัฒน์

ธัญวัจน์ กมลวงศ์วัฒน์ (เกิด 4 พฤษภาคม พ.ศ. 2514) เป็นสมาชิกสภาผู้แทนราษฎร แบบบัญชีรายชื่อ สังกัดพรรคประชาชน 2 สมัย
ประวัติ.
ธัญวัจน์ เกิดวันที่ 4 พฤษภาคม พ.ศ. 2514 ที่กรุงเทพมหานคร
สำเร็จการศึกษาระดับปริญญาตรี สาขาสื่อสารมวลชน จากมหาวิทยาลัยรามคำแหง และสำเร็จการศึกษาระดับปริญญาโท สาขาบริหารธุรกิจ จากมหาวิทยาลัยมหิดล
ธัญวัจน์เคยเป็นผู้ออกแบบท่าเต้น ครูสอนการแสดง และคอมเมนเตเตอร์ โดยเคยออกแบบท่าเต้นให้กลุ่มศิลปิน 2002 ราตรี
งานการเมือง.
ธัญวัจน์เริ่มสนใจการเมืองตั้งแต่อายุ 46 ปี ต่อมาเขาได้ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ ในลำดับที่ 25 และได้รับเลือกเป็นสมาชิกสภาผู้แทนราษฎรในครั้งแรกที่ลงรับเลือกตั้ง และได้ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ ในลำดับที่ 16 และได้รับเลือกเป็นสมาชิกสภาผู้แทนราษฎรอีกครั้งเป็นสมัยที่ 2
สมาชิกสภาผู้แทนราษฎร.
ธัญวัจน์ กมลวงศ์วัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
มาริโกะ ชิโนดะ

มาริโกะ ชิโนดะ  เป็นนักร้อง นักแสดง นางแบบญี่ปุ่น และเป็นอดีตสมาชิกของเอเคบีโฟร์ตีเอต ในฐานะกัปตันทีมเอ
อาชีพ.
ในเดือนตุลาคม ค.ศ. 2005 มาริโกะได้ซ้อมออดิชั่นรุ่นแรกของเอเคบีโฟร์ตีเอตแต่ล้มเหลวในการออดิชั่น ไม่นานหลังจากที่เธอออดิชั่น มาริโกะได้เริ่มทำงานคาเฟ่โรงละครของเอเคบีโฟร์ตีเอตเรียกว่า อากิฮาบาระโฟร์ตีเอต เป็นพนักงานร้านกาแฟที่ให้บริการลูกค้าและแจกใบปลิวส่งเสริมการขายบนถนน มาริโกะได้รับความนิยมอย่างมากในหมู่ผู้อุปถัมภ์ซึ่งในไม่ช้าก็รู้ว่ามาริโกะไม่ผ่านการออดิชั่นเพื่อแสดงการสนับสนุนของพวกเขา ลูกค้าเริ่มส่งชื่อของเธอลงในบัตรลงคะแนนที่เขียนด้วยลายมือสำหรับการสำรวจความคิดเห็นของนักแสดงประจำสัปดาห์ ยาซูชิ อากิโมโตะ โปรดิวเซอร์ทั่วไปของเอเคบีโฟร์ตีเอต สังเกตเห็นความนิยมของเธอและให้โอกาสเธอเข้าร่วมเอเคบีโฟร์ตีเอตโดยมีเงื่อนไขว่าเธอจะต้องเรียนเพลงและเต้น 12 เพลงของกลุ่มภายในสี่วัน มาริโกะได้เป็นสมาชิกคนแรกของรุ่น 1.5 ของเอเคบีโฟร์ตีเอต พร้อมด้วยเปิดตัวในทีมเอของเธอเมื่อวันที่ 22 มกราคม ค.ศ. 2006 ซิงเกิลแรกของเธอเป็นส่วนหนึ่งของกลุ่มหลักคือ ไอตากัตตะ ในวันที่ 30 มีนาคม ค.ศ. 2011 เธอเริ่มจัดรายการด้วยชื่อของเธอเองว่า "มาริโกะซามะ โนะ โอริโก ซามะ" (麻里子様のおりこうさま!) บนช่องเอ็นเอชเค เธอได้ปรากฏตัวเป็นรายบุคคลในโฆษณาทางโทรทัศน์และถูกอ้างถึงว่าราชินีแห่งโฆษณาโทรทัศน์ สำหรับปี ค.ศ. 2012 มีสัญญาเพิ่มกับบริษัทที่จะปรากฏในโฆษณามากกว่าทาเรนโตะหญิงคนอื่นๆ (รวม 20 สัญญา) (ตามด้วย โทโมมิ อิตาโนะ สมาชิกของเอเคบีโฟร์ตีเอต ได้เสมอกันที่ 20)
ในเดือนสิงหาคม ค.ศ. 2012 โทโมโนบุ โทงาซากิ ผู้จัดการโรงละครของเอเคบีโฟร์ตีเอตได้ประกาศว่าการเปลี่ยนแปลงของทีมเป็นกัปตันใหม่ของทีมเอ
ในปี ค.ศ. 2013 มาริโกะเปิดตัวแบรนด์เสื้อผ้าของเธอคือ ริโคริ ซึ่งนำเสนอเสื้อผ้าที่เธอออกแบบและผลิต เธอกล่าวว่าการเริ่มต้นมีเสื้อผ้าเป็นของตัวเองนั้นเป็นความฝันของเธอก่อนจะเข้าร่วมเอเคบีโฟร์ตีเอท ในเดือนกรกฎาคม ค.ศ. 2021 ริโคริหยุดดำเนินการและปิดร้านค้า มาริโกะระบุว่าเธอทำงานเป็นที่ปรึกษาของค่ายเพลงจนถึงปี ค.ศ. 2013 เท่านั้น
มาริโกะได้อันดับที่ 5 โดยรวมในการเลือกตั้งทั่วไปของเอเคบีโฟร์ตีเอตในปี ค.ศ. 2013 ในวันที่ 8 มิถุนายน ปีเดียวกัน ขณะประกาศผลการเลือกตั้ง มาริโกะประกาศว่าเธอจะออกจากกลุ่ม คอนเสิร์ตพิธีจบการศึกษาของเธอจัดขึ้นเมื่อวันที่ 21 กรกฎาคมที่ฟุคุโอกะเพย์เพย์โดม (ปัจจุบันคือ มิซุโฮะเพย์เพย์โดมฟุคุโอกะ) และการแสดงครั้งสุดท้ายของเธอจัดที่โรงละครเอเคบีโฟร์ตีเอตคือวันที่ 22 กรกฎาคม ค.ศ. 2013
ในวันที่ 24 มกราคม ค.ศ. 2016 มาริโกะได้ปรากฎตัวเป็นนักแสดงหญิงนำในมิวสิควิดีโอ It Was Love ของซิโค นักร้องแร็ปชาวเกาหลีใต้ เขาร้องเพลงกับลูนา สมาชิกร้องนำของเอฟ(เอกซ์) วงดนตรีสัญชาติเกาหลีใต้
ชีวิตส่วนตัว.
เมื่อวันที่ 20 กุมภาพันธ์ ค.ศ. 2019 มาริโกะประกาศการแต่งงานของเธอบนอินสตาแกรมกับชายที่ไม่ใช่คนดังที่ทำงานในวงการธุรกิจ ทั้งคู่หมั้นหมายกันหลังจากออกเดทได้เพียงไม่กี่เดือน และแต่งงานกันในวันที่ 16 กุมภาพันธ์ ค.ศ. 2019 เมื่อวันที่ 1 เมษายน ค.ศ. 2020 แม่ของชิโนดะได้ประกาศในอินสตาแกรมของเธอที่มาริโกะให้กำเนิดลูกสาวชื่อว่าเมย์
ในเดือนธันวาคม ค.ศ. 2022 รายงานแพร่กระจายว่ามาริโกะและสามีที่คบกันมานานสามปีแยกทางกันตั้งแต่เดือนสิงหาคม ค.ศ. 2022 เนื่องจากถูกกล่าวหาว่านอกใจ และกำลังต่อสู้เพื่อสิทธิของผู้ปกครองของลูกสาว แม้จะมีแหล่งบันทึกเสียงหลายรายการรั่วไหลบนอินเทอร์เน็ตโดยแหล่งข่าวก็ตาม ต่อมามาริโกะปฏิเสธเรื่องชู้สาวที่ถูกกล่าวหาของเธอ
เมื่อวันที่ 27 มีนาคม ค.ศ. 2023 มาริโกะได้ประกาศว่าเธอและสามีของมาริโกะได้สรุปการหย่าร้างกันอย่างฉันมิตร
ยูไนเต็ดแอร์ไลน์ เที่ยวบินที่ 173

ยูไนเต็ดแอร์ไลน์เที่ยวบินที่ 173 เป็นเที่ยวบินจาก ท่าอากาศยานนานาชาติจอห์น เอฟ. เคนเนดี ใน นิวยอร์กซิตี้ ไปยัง ท่าอากาศยานนานาชาติพอร์ตแลนด์ ใน พอร์ตแลนด์ รัฐออริกอน โดยมีจุดจอดพักตามกำหนดการที่ เมืองเดนเวอร์ รัฐโคโลราโด เมื่อวันที่ 28 ธันวาคม ค.ศ. 1978 เครื่องบินที่บินในเส้นทางนี้เกิดหมดขณะกำลังแก้ไขปัญหาที่ล้อลงจอด และตกใน เขตชานเมืองพอร์ตแลนด์ ใกล้กับถนน NE 157th Avenue และ ถนนเบิร์นไซด์ตะวันออก ส่งผลให้มีผู้เสียชีวิตบนเครื่อง 10 ราย 
อุบัติเหตุครั้งนี้กระตุ้นให้มีการพัฒนาการบริหารจัดการทรัพยากรลูกเรือในอุตสาหกรรมการบิน
อากาศยาน.
เครื่องบินที่เกี่ยวข้องคือเครื่องบิน ดักลาส ดีซี-8 ซีรีส์ 60 ขับเคลื่อนด้วยเครื่องยนต์ Pratt & Whitney JT3D สี่เครื่อง และส่งมอบใหม่ให้กับ ยูไนเต็ดแอร์ไลน์ ในเดือนพฤษภาคม ค.ศ. 1968 เครื่องบินดังกล่าวมีทะเบียน N8082U และเป็นเครื่องบิน DC-8 ลำที่ 357 ที่สร้างขึ้นที่โรงงานประกอบลองบีช ซีรีส์ 60 เป็นเวอร์ชันขยายของ DC-8 ที่มีความ ยาวกว่า DC-8 ซีรีส์ 10 ถึง 50
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดนครปฐม).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:60.01%; overflow:hidden">  </td>
<td colspan="2" style="padding-left:0.4em;padding-right:0.4em" align="right">60.01%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:17.85%; overflow:hidden">  </td>
<td colspan="2" style="padding-left:0.4em;padding-right:0.4em" align="right">17.85%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">22.14%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองนครปฐม (เฉพาะตําบลนครปฐม ตําบลลําพยา ตําบลวังตะกู ตําบลบ่อพลับ ตําบลหนองปากโลง ตําบลโพรงมะเดื่อ ตําบลสนามจันทร์ ตําบลพระประโทน ตําบลห้วยจรเข้ ตําบลพระปฐมเจดีย์ และตําบลบางแขม (ในเขตเทศบาลเมืองนครปฐม)) 
เขตเลือกตั้งที่ 2.
ประกอบไปด้วยอำเภอเมืองนครปฐม (เฉพาะตําบลหนองงูเหลือม ตําบลทัพหลวง ตําบลตาก้อง และตําบลบ้านยาง) และอำเภอกำแพงแสน
เขตเลือกตั้งที่ 3.
ประกอบไปด้วยอำเภอเมืองนครปฐม (เฉพาะตําบลมาบแค ตําบลทุ่งน้อย และตําบลสามควายเผือก) อำเภอบางเลน และอำเภอดอนตูม
เขตเลือกตั้งที่ 4.
ประกอบไปด้วยอำเภอเมืองนครปฐม (เฉพาะตําบลดอนยายหอม ตําบลธรรมศาลา ตําบลถนนขาด ตําบลบางแขม (นอกเขตเทศบาลเมืองนครปฐม) ตําบลวังเย็น ตําบลสระกะเทียม ตําบลสวนป่าน และตําบลหนองดินแดง) และอำเภอนครชัยศรี
เขตเลือกตั้งที่ 5.
ประกอบไปด้วยอำเภอสามพราน และอำเภอพุทธมณฑล
เมืองสปาใหญ่แห่งยุโรป

เมืองสปาใหญ่แห่งยุโรป ;) เป็นแหล่งมรดกโลกข้ามชาติ ประกอบด้วยเมืองสปา 11 เมืองที่ได้รับการคัดเลือกจาก 7 ประเทศในทวีปยุโรป เมืองเหล่านี้ก่อตัวขึ้นรอบ ๆ พุน้ำแร่ตามธรรมชาติ ตั้งแต่ต้นคริสต์ศตวรรษที่ 18 จนถึงคริสต์ทศวรรษ 1930 ยุโรปตะวันตกมีวัฒนธรรมการอาบน้ำและวัฒนธรรมสปาที่เฟื่องฟู นำไปสู่การสร้างโรงอาบน้ำอย่างวิจิตร ซึ่งมักจะมีสวน กาสิโน โรงละคร และคฤหาสน์อยู่รอบ ๆ พุน้ำร้อนและโรงอาบน้ำด้วย
การเสนอชื่อ.
แต่เดิมยูเนสโกได้ขึ้นทะเบียนเมืองบาธในสหราชอาณาจักรเป็นแหล่งมรดกโลกใน ค.ศ. 1987
ความพยายามที่จะนำเมืองสปายุโรปเข้าสู่รายชื่อแหล่งมรดกโลกร่วมกันเริ่มขึ้นใน ค.ศ. 2012 โดยมีการเสนอขึ้นทะเบียนตั้งแต่ ค.ศ. 2019 จากนั้นในวันที่ 24 กรกฎาคม ค.ศ. 2021 เมืองสปาใหญ่แห่งยุโรปก็ได้รับการขึ้นทะเบียนเป็นแหล่งมรดกโลกอย่างเป็นทางการ
โลลิตั้งแคมป์ ฤดูกาลที่ 1

ฤดูกาลแรกของซีรีส์อนิเมะญี่ปุ่นเรื่องโลลิตั้งแคมป์ สร้างจากซีรีส์มังงะในชื่อเดียวกันโดย Afro เนื้อเรื่องได้ติดตามริน ชิมะในการเดินทางแคมป์ปิ้งเดี่ยวของเธอที่ริมทะเลสาบโมโตซุในจังหวัดยามานาชิ และการพบกันครั้งแรกของเธอกับนาเดชิโกะ คากามิฮาระ ทำเป็นแอนิเมชันโดยสตูดิโอซี-สเตชั่น โดยมีจิน ทานากะดูแลการเรียบเรียงซีรีส์และกำกับโยชิอากิเคียวโกกุ
ฤดูกาลนี้นำแสดงโดยยูมิริ ฮานาโมริ, นาโอะ โทยามะ, ซายูริ ฮาระ, อากิ โทโยซากิ, ริเอะ ทากาฮาชิ และมารินะ อิโนอูเอะ โดยมีอากิโอะ โอตสึกะเป็นผู้บรรยาย การเจรจาเบื้องต้นสำหรับการดัดแปลงซีรีส์ทางโทรทัศน์จากมังงะเริ่มขึ้นในเดือนกรกฎาคม พ.ศ. 2558 และได้รับการยืนยันอย่างเป็นทางการในเดือนมกราคม พ.ศ. 2560 โดยมีเคียวโกกุและทานากะเข้าร่วมทีมงานในเดือนมิถุนายน
ฤดูกาลแรกออกอากาศทางช่องเอที-เอ็กซ์ เมื่อวันที่ 4 มกราคม พ.ศ. 2561 โดยมีความยาว 12 ตอนจนถึงวันที่ 22 มีนาคมปีเดียวกัน อาซากะได้ร้องเพลงเปิดที่ชื่อว่า "Shiny Days", ในขณะที่เอริ ซาซากิร้องเพลงปิดที่มีชื่อว่า "ฟูยุ บิโยริ" (ふゆびより, Fuyu Biyori, "วันฤดูหนาวอันสดใส") เรื่องนี้ได้รับเสียงวิพากษ์วิจารณ์จากนักวิจารณ์และแฟน ๆ และเป็นแรงบันดาลใจให้ผู้อื่นลองตั้งแคมป์ ซีรีส์นี้ได้รับการสร้างฤดูกาลที่สอง ซึ่งออกอากาศในวันที่ 7 มกราคม พ.ศ. 2564
รายชื่อตอน.
<onlyinclude>
</onlyinclude>
ออริจินัลวิดีโอแอนิเมชัน.
โอวีเอแรกของ"โลลิตั้งแคมป์"ฤดูกาลแรกเผยแพร่บน YouTube ในระยะเวลาจำกัด ตั้งแต่วันที่ 12 ธันวาคม พ.ศ. 2561 ถึงวันที่ 6 มกราคม พ.ศ. 2562 โอวีเอทั้งสามตอนได้ออกอากาศทางช่องเอที-เอ็กซ์ในเดือนพฤษภาคม พ.ศ. 2562 และออกอากาศรวมกันในชื่อ "ตอนที่ 13" ทางช่องโตเกียวเอ็มเอ็กซ์และบีเอส11 ในวันที่ 31 มีนาคม พ.ศ. 2565 ทางช่องทีวีไอจิและทีวีคิว คิวชูในวันที่ 1 เมษายน ทางช่องเอ็มบีเอสในวันที่ 2 เมษายน และทางช่องเอสบีเอสในวันที่ 6 เมษายน
จเด็ศ จันทรา

จเด็ศ จันทรา (เกิด 31 ธันวาคม พ.ศ. 2525) ชื่อเล่น บู้ เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดพิษณุโลก สังกัดพรรคเพื่อไทย และประธานสโมสรฟุตบอลพิษณุโลก ยูนิตี้ อดีตกรรมการบริหารพรรคเพื่อไทย อดีตที่ปรึกษารัฐมนตรีว่าการกระทรวงการท่องเที่ยวและกีฬา (สุดาวรรณ หวังศุภกิจโกศล)
ประวัติ.
จเด็ศเกิดเมื่อวันที่ 31 ธันวาคม พ.ศ. 2525 ที่ตำบลบางกระทุ่ม อำเภอบางกระทุ่ม จังหวัดพิษณุโลก ปัจจุบันอาศัยอยู่ที่ตำบลบ้านคลอง เป็นบุตรของนายปรีชาศักดิ์ จันทรา กับนางนิตยา จันทรา มีพี่ชายคือ นายเจนวิทย์ จันทรา
จเด็ศสำเร็จการศึกษาในระดับชั้นมัธยมศึกษาตอนปลาย จากโรงเรียนพิษณุโลกพิทยาคม ระดับปริญญาตรี สาขาคอมพิวเตอร์ธุรกิจ จากมหาวิทยาลัยนเรศวร และระดับปริญญาโท สาขาบริหารเชิงกลยุทธ์ มหาวิทยาลัยนเรศวร ปัจจุบันกำลังศึกษาในระดับปริญญาเอก สาขาการจัดการ มหาวิทยาลัยนอร์ทกรุงเทพ
การทำงาน.
จเด็ศเริ่มเข้าทำงานหลังจบการศึกษาในระดับปริญญาตรี โดยเป็นพนักงานในธนาคารกรุงศรีอยุธยา รวมถึงพนักงานสินเชื่อในธนาคารกรุงเทพ ต่อมาเป็นพนักงานพัฒนาธุรกิจ (สินเชื่อ) ในธนาคารเพื่อการเกษตรและสหกรณ์การเกษตร จากนั้นจึงลาออกมาเปิดบริษัทเพื่อประกอบธุรกิจส่วนตัว
การเมือง.
ก่อนลงสมัครรับเลือกตั้งสมาชิกสภาผู้แทนราษฎร จเด็ศเคยดำรงตำแหน่งที่ปรึกษากิตติมศักดิ์ของนายกเทศมนตรีตำบลกำแพงดิน อำเภอสามง่าม จังหวัดพิจิตร
จเด็ศเริ่มมีบทบาทในการเมืองระดับประเทศครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 โดยลงสมัครรับเลือกตั้งในเขต 3 จังหวัดพิษณุโลก สังกัดพรรคเพื่อไทย แต่ไม่ได้รับเลือกตั้ง โดยพ่ายแพ้ให้กับ พงษ์มนู ทองหนัก จากพรรครวมไทยสร้างชาติ ต่อมาจเด็ศได้รับการแต่งตั้งเป็นที่ปรึกษารัฐมนตรีว่าการกระทรวงท่องเที่ยวและกีฬา และได้รับการเลือกตั้งให้เป็นกรรมการบริหารพรรคเพื่อไทยชุดปัจจุบัน จากนั้นขยับมาเป็นที่ปรึกษารัฐมนตรีว่าการกระทรวงวัฒนธรรม 
ต่อมาในวันที่ 7 สิงหาคม พ.ศ. 2567 ภายหลังจากศาลรัฐธรรมนูญวินิจฉัยยุบพรรคก้าวไกล และตัดสิทธิ์กรรมการบริหารพรรค จำนวน 11 คน เป็นเวลา 10 ปี ซึ่งหนึ่งในนั้นคือ ปดิพัทธ์ สันติภาดา สมาชิกสภาผู้แทนราษฎรจังหวัดพิษณุโลก เขต 1 ทำให้สมาชิกสภาผู้แทนราษฎรว่างลงไปโดยปริยาย จึงต้องจัดการเลือกตั้งสมาชิกสภาผู้แทนราษฎรจังหวัดพิษณุโลก เขต 1 แทนตำแหน่งที่ว่าง ในวันที่ 15 กันยายน พ.ศ. 2567 โดยจเด็ศ อดีตผู้สมัครเขต 3 ในรอบที่แล้ว ซึ่งเป็นกรรมการบริหารพรรคเพื่อไทยอยู่ในขณะนั้น ได้ลาออกจากตำแหน่งกรรมการบริหารพรรคเมื่อวันที่ 21 สิงหาคม พ.ศ. 2567 เพื่อให้พรรคเพื่อไทยส่งลงสมัครรับเลือกตั้งในเขต 1 โดยมีคู่แข่งคือ ณฐชนน ชนะบูรณาศักดิ์ จากพรรคประชาชน และครั้งนี้จเด็ศได้รับเลือกตั้ง
สมาชิกสภาผู้แทนราษฎร.
จเด็ศ จันทรา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดตาก พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดตากทั้งจังหวัด
จังหวัดแพร่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดแพร่ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดแพร่ทั้งจังหวัด
เครื่องยนต์นิสสัน BD

BD เป็นเครื่องยนต์ดีเซลยานยนต์ที่ผลิตโดยนิสสันดีเซล BD มีคุณสมบัติเป็นเครื่องยนต์สี่สูบ ระบบฉีดเชื้อเพลิงตรง ระบายความร้อนด้วยน้ำ และเป็นแบบไม่มีเทอร์โบ
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสระแก้ว พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสระแก้วทั้งจังหวัด
คลาโร

แคลร์ เอลิซาเบธ คอตต์ริลล์ (อังกฤษ: Claire Elizabeth Cottrill; เกิด 18 สิงหาคม 1998) เป็นที่รู้จักในชื่อ คลาโร (อังกฤษ: Clairo)เป็นนักร้องนักแต่งเพลงชาวอเมริกัน คราโรเกิดที่ แอตแลนตา รัฐจอร์เจีย และเติบโตใน เมืองคาร์ไลล์ รัฐแมสซาชูเซตส์ เธอเริ่มโพสต์เพลงทางโลกอินเทอร์เน็ตเมื่ออายุ 13 ปี 
คลาโร มีชื่อเสียงมากขึ้นหลังจากความสำเร็จแบบไวรัลของมิวสิกวิดีโอสำหรับซิงเกิ้ลแนว โล-ไฟ ของเธอ "เพที่ เกิลส์" ในปี 2017 ต่อมาเธอได้เซ็นสัญญาบันทึกเสียง โดยปล่อย อีพี "ไดอารี่ 001" (2018) เปิดตัวด้วย เฟดเดอร์ ลาเบล สตูดิโออัลบั้มเปิดตัวของเธอ "Immunity" (2019) ได้รับเสียงวิพากษ์วิจารณ์และสร้างซิงเกิล " Bags " และ " Sofia " เพลงหลังนี้กลายเป็นซิงเกิลแรกของเธอที่ติดชาร์ตบน "บิลบอร์ดฮอต 100" สตูดิโออัลบั้มชุดที่สองของเธอ "Sling" วางจำหน่ายในปี 2021 เมื่อวางจำหน่าย อัลบั้มนี้ได้รับเสียงวิพากษ์วิจารณ์และประสบความสำเร็จทางการค้า โดยเปิดตัวใน 20 อันดับแรกของ "บิลบอร์ด 200" ของสหรัฐอเมริกา สตูดิโออัลบั้มชุดที่ 3 ของเธอ "Charm" มีกำหนดวางจำหน่ายในวันที่ 12 กรกฎาคม
โลลิตั้งแคมป์ ฤดูกาลที่ 2

ฤดูกาลที่ 2 ของอนิเมะซีรีส์ทางโทรทัศน์ของญี่ปุ่นโลลิตั้งแคมป์ อิงจากซีรีส์มังงะในชื่อเดียวกันโดย Afro พบกับการผจญภัยของนาเดชิโกะ คากามิฮาระและริน ชิมะในทริปแคมป์ปิ้งครั้งต่อไปหลังจากการตั้งแคมป์กลุ่มแรกกับสมาชิกของชมรมกิจกรรมกลางแจ้งเมื่อคริสต์มาสปีที่แล้ว ทำเป็นแอนิเมชันโดยสตูดิโอซี-สเตชั่นโดยมีจิน ทานากะดูแลการเรียบเรียงซีรีส์และกำกับโดยโยชิอากิ เคียวโกกุ
ฤดูกาลนี้เป็นการกลับมาของสมาชิกนักพากย์ ยูมิริ ฮานาโมริ, นาโอะ โทยามะ, ซายูริ ฮาระ, อากิ โทโยซากิ, ริเอะ ทากาฮาชิ, มารินะ อิโนอูเอะ, ชิซูกะ อิโต, ริซาเอะ มัตสึดะ และอากิโอะ โอตสึกะ โดยมีโทโมโยะ คูโรซาวะมาร่วมพากย์เสียงของอายาโนะ โทกิ เพื่อนวัยเด็กของคากามิฮาระ โปรเจ็กต์ที่เกี่ยวข้องกับฤดูกาลที่ 2 เปิดตัวในเดือนกรกฎาคม พ.ศ. 2561 ซึ่งได้รับการยืนยันในภายหลังในเดือนตุลาคม
ซีซั่นที่สองฉายรอบปฐมทัศน์บนช่อง เอที-เอ็กซ์ ในวันที่ 7 มกราคม พ.ศ. 2564 โดยออกอากาศ 13 ตอนจนถึงวันที่ 1 เมษายนปีเดียวกัน เพลงเปิดคือ "Seize the Day" ขับร้องโดยอาซากะ ในขณะที่เพลงปิดคือ "ฮารุ โนะ โทนาริ" (はるのとなり, Haru no Tonari, "ถัดจากฤดูใบไม้ผลิ") ร้องโดยเอริ ซาซากิ ซีรีส์นี้ได้รับการทำต่อเป็นฤดูกาลที่ 2 ซึ่งเริ่มออกอากาศในวันที่ 4 เมษายน พ.ศ. 2567
รายชื่อตอน.
<onlyinclude>
</onlyinclude>
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด
อะลินโกะ

อะลินโกะ   เป็นผู้ผลิตอุปกรณ์วิทยุและเครื่องขยายสัญญาณของญี่ปุ่น และในตลาดญี่ปุ่น ผลิตภัณฑ์โลหะ อุปกรณ์ก่อสร้าง และอุปกรณ์ออกกำลังกาย
กิจการองค์กร.
ก่อตั้งขึ้นในปี พ.ศ. 2513 ในเมืองโอซากะ ประเทศญี่ปุ่น และมีสำนักงานในโตเกียว และทาคัตสึกิ โรงงานผลิตในเมืองโทยามะและเฮียวโงะในญี่ปุ่น และอีกแห่งหนึ่งในเมืองซูโจว ประเทศจีน
ผลิตภัณฑ์.
อะลินโกะมีผลิตภัณฑ์ที่เป็นเครื่องรับส่งวิทยุสมัครเล่น เครื่องรับส่งวิทยุสำหรับหน่วยงานรัฐ ทั้งในรูปแบบของติดตั้งประจำที่ แบบเคลื่อนที่ติดรถยนต์ และแบบมือถือ
นอกจากนี้อะลินโกะยังมีเครื่องรับส่งวิทยุย่านความถี่ประชาชน (ซีบี) สีแดงที่มีใช้งานเฉพาะในประเทศไทยเท่านั้น
จังหวัดเพชรบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดเพชรบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดเพชรบุรีทั้งจังหวัด
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดสมุทรสาครทั้งจังหวัด
แนวร่วมประชาชนใหม่

แนวร่วมประชาชนใหม่ (NFP) เป็นพันธมิตรของพรรคการเมืองฝ่ายซ้ายหลักของฝรั่งเศสเพื่อการเลือกตั้งสมาชิกสมัชชาแห่งชาติของค.ศ. 2024
เปิดตัวเมื่อวันที่ 10 มิถุนายน ค.ศ. 2024 ต่อจากพันธมิตรที่ผ่านมาที่ชื่อ "สหภาพประชาชนนิเวศน์วิทยาและสังคมใหม่" เพื่อการเลือกตั้งสมาชิกสมัชชาแห่งชาติของค.ศ. 2022 
แล้วในค.ศ. 2024 ถูกก่อตั้งเพื่อต่อต้านพันธมิตรพรรคการเมืองฝ่ายสนับสนุนประธานาธิบดีแอมานุแอล มาครง และพรรคแนวร่วมแห่งชาติซึ้งเป็นพรรคขวาจัดที่ชนะที่นั่งของฝรั่งเศสมากที่สุดในการเลือกตั้งสมาชิกรัฐสภายุโรปของปีเดียวกันและในบริบทของการผงาดขึ้นของพรรคดังกล่าวหลังจากการเลือกตั้งดังกล่าว
พันธมิตรพรรคการเมืองนี้ร่วมตัวด้วยพรรคฝ่ายซ้ายหลัก เช่นพรรคลาฟร็องแซ็งซูมีซ พรรคสังคมนิยม พรรคนักนิเวศวิทยา พรรคคอมมิวนิสต์ฝรั่งเศส ด้วยมี 38 พรรคหลักซึ้งร่วม 16 พรรคเล็กที่ส่งผู้สมัครในการเลือกตั้งและ 22 พรรคเล็กที่สนับสนุนพันธมิตรนี้
เรย์มอนด์ บี. สตีเวนส์

เรย์มอนด์ บาร์ตเลตต์ สตีเวนส์ (18 มิถุนายน 1874 – 18 พฤษภาคม 1942) เป็นสมาชิกสภาผู้แทนราษฎรสหรัฐจากรัฐนิวแฮมป์เชอร์
สตีเวนส์เกิดที่บิงแฮมป์ตัน รัฐนิวยอร์ก ต่อมาในปี 1876 เขาและพ่อแม่ได้ย้ายถิ่นฐานไปยังลิสบอน รัฐนิวแฮมป์เชอร์ เขาจบการศึกษาจากโรงเรียนรัฐบาลชื่อโรงเรียนบอสตันลาติน ตามมาด้วยมหาวิทยาลัยฮาร์วาร์ด และโรงเรียนกฎหมายฮาร์วาร์ด ในปี 1899 เขาได้รับใบอนุญาตประกอบวิชาชีพทนายความ และเริ่มต้นประกอบอาชีพในลิสบอน เขาดำรงตำแหน่งสมาชิกสภาผู้แทนราษฎรแห่งรัฐนิวแฮมป์เชอร์ ในปี 1909, 1911, 1913 และ 1923 เขามีบทบาทสำคัญในฐานะสมาชิกสภาร่างรัฐธรรมนูญของรัฐในปี 1912
เขาได้รับเลือกเป็นสมาชิกสภาผู้แทนราษฎรของพรรคเดโมแครตในสภาคองเกรสชุดที่ 63 (4 มีนาคม 1913 – 3 มีนาคม 1915) ในปี 1914 เขาไม่ได้รับการเสนอชื่อให้ลงป้องกันตำแหน่งสมาชิกสภาผู้แทนราษฎรอีกสมัย แต่เขาลงสมัครรับเลือกตั้งเป็นสมาชิกวุฒิสภาสหรัฐแต่ไม่ประสบความสำเร็จ
เขาได้รับการแต่งตั้งเป็นที่ปรึกษาด้านต่างประเทศของพระบาทสมเด็จพระปกเกล้าเจ้าอยู่หัว พระมหากษัตริย์แห่งสยาม ในเดือนมกราคม 1926 ในตำแหน่งนี้ เขาดำรงตำแหน่งจนถึงปี 1935 ยกเว้นช่วง 6 เดือนในปี 1933 ที่เขาเป็นสมาชิกของคณะกรรมการการค้าระหว่างประเทศ และในระหว่างที่เขาดำรงตำแหน่งที่ปรึกษาด้านต่างประเทศ เขาได้ร่วมมือกับพระยาศรีวิสารวาจา (เทียนเลี้ยง ฮุนตระกูล) ในการร่างรัฐธรรมนูญแห่งราชอาณาจักรสยามขึ้นทูลเกล้าฯถวายพระบาทสมเด็จพระปกเกล้าเจ้าอยู่หัวในราวปี 1931
เพลงซาโลมอน 1

เพลงซาโลมอน 1  เป็นบทแรกของหนังสือเพลงซาโลมอนในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือเพลงซาโลมอนเป็นหนึ่งในห้าเมกิลล็อต ซึ่งเป็นกลุ่มหนังสือขนาดสั้นร่วมกับหนังสือนางรูธ หนังสือเพลงคร่ำครวญ หนังสือปัญญาจารย์ และหนังสือเอสเธอร์ ภายในเคทูวีมซึ่งเป็นส่วนที่ 3 และส่วนสุดท้ายของคัมภีร์ฮีบรู มุมมองชาวยิวดั้งเดิมถือว่าซาโลมอนเป็นผู้ทรงพระนิพนธ์หนังสือเพลงซาโลมอน (แม้ว่าปัจจุบันจะมีการโต้แย้งอย่างมากก็ตาม) และมุมมองที่ถือว่าเป็นผลงานของซาโลมอนนี้เองทำให้หนังสือเพลงซาโลมอนได้รับการยอมรับให้เป็นหนังสือในสารบบของพระคัมภีร์ เพลงซาโลมอน 1 ประกอบด้วยคำนำของหนังสือ บทเพลงของตัวละครหลักหญิง และบทเพลงเปิดของตัวละครหลักชาย
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 17 วรรค (16 วรรคในฉบับวัลเกตที่แปลเป็นภาษาละติน)
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 6Q6 (6QCant); ค.ศ. 50; วรรคที่หลงเหลือ 1–7).
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
โครงสร้าง.
คัมภีร์ไบเบิลฉบับ Modern English Version (MEV) แบ่งบทนี้ดังต่อไปนี้:
คัมภีร์ไบเบิลฉบับ New Catholic Bible และ Jerusalem Bible ถือว่าวรรค 2-4 เป็น "บทนำ" Richard Hess ถือว่าวรรค 1:1-2:7 เป็น "บทนำ"
กาชาดแคนาดา

สภากาชาดแคนาดา  เป็นองค์กรการกุศลด้านมนุษยธรรมของแคนาดา และเป็นหนึ่งใน 192 สมาคมกาชาดและเสี้ยววงเดือนแดง องค์กรนี้ได้รับเงินทุนจากการบริจาคของเอกชนและจากหน่วยงานรัฐบาลของประเทศแคนาดา
ซึ่งกาชาดแคนาดาได้ฝึกอบรมอาสาสมัครในการเผชิญเหตุฉุกเฉิน, การตอบสนองต่อภัยพิบัติ และความช่วยเหลือจากภัยพิบัติ รวมถึงให้บริการป้องกันการบาดเจ็บ เช่น ความปลอดภัยในกิจกรรมกลางแจ้ง ตลอดจนการฝึกอบรมปฐมพยาบาล สภาดังกล่าวได้ผ่านเครือข่ายระหว่างประเทศของสภากาชาด โดยช่วยเหลือประชากรกลุ่มเปราะบางของโลก รวมถึงผู้ที่ตกเป็นเหยื่อของความขัดแย้งด้วยอาวุธและชุมชนที่ถูกทำลายจากภัยพิบัติ และกาชาดแคนาดายังดูแลการจัดหาเลือดของแคนาดา กระทั่งความรับผิดชอบนั้นถูกพรากไปจากพวกเขาภายหลังจากเรื่องอื้อฉาวเกี่ยวกับเลือดที่ปนเปื้อน
ส่วนเลขาธิการใหญ่และประธานบริหารคนปัจจุบันของกาชาดแคนาดาคือคอนราด โซเว
ประวัติ.
กาชาดแคนาดาได้รับการก่อตั้งขึ้นในฤดูใบไม้ร่วง ค.ศ. 1896 ในฐานะพันธมิตรสภากาชาดสหราชอาณาจักร (ขณะนั้นรู้จักกันในชื่อสมาคมแห่งชาติเพื่อการช่วยเหลือผู้ป่วยและบาดเจ็บในสงคราม) ซึ่งจอร์จ ไรเออร์สัน ผู้ก่อตั้งสมาคมเซนต์จอห์นแอมบิวแลนซ์แห่งประเทศแคนาดาใน ค.ศ. 1895 เป็นผู้นำหน้าในการก่อตั้งองค์กร และพระราชบัญญัติสภากาชาดแคนาดา (ค.ศ. 1909) ได้จัดตั้งกาชาดอย่างถูกต้องตามกฎหมายในฐานะองค์กรในประเทศแคนาดาที่รับผิดชอบในการให้ความช่วยเหลืออาสาสมัครตามอนุสัญญาเจนีวา
กิจกรรมระหว่างประเทศครั้งแรกของกาชาดแคนาดาคือการรักษาคนป่วยและผู้บาดเจ็บในแอฟริกาใต้ในช่วงสงครามบูร์
หลังจากสงครามโลกครั้งที่หนึ่งสิ้นสุดลงใน ค.ศ. 1918 ทางสภาได้เริ่มฝึกอบรมพยาบาลสาธารณสุข และมีด่านตรวจกาชาดวิลเบอร์ฟอร์ซก่อตั้งขึ้นใน ค.ศ. 1922 ตลอดจนหลักสูตรสำหรับเด็กที่ออกแบบมาเพื่อส่งเสริมการใช้ชีวิตอย่างมีสุขภาพดี เรียกว่าจูเนียร์เรดครอส ได้รับการจัดตั้งขึ้นในโรงเรียนต่าง ๆ ทั่วประเทศแคนาดา
เป็นเวลาหลายปีแล้วที่กาชาดแคนาดามีหน้าที่รับผิดชอบในการเก็บรวบรวมเลือดมนุษย์จากผู้บริจาคเพื่อใช้ทางการแพทย์ โดยสาขาออตตาวาของบริการโลหิตแคนาดาได้ดำเนินกิจการในอาคารบนถนนเมตคาล์ฟ ซึ่งบริจาคโดยแมรี อลิซ แดนเนอร์ เพื่อรำลึกถึงพันจ่าอากาศวิลเลียม ดูอี แฮกยาร์ด แห่งกองทัพอากาศแคนาดา ซึ่งสูญหายระหว่างปฏิบัติหน้าที่ในช่วงสงครามโลกครั้งที่สอง ต่อมา สาขาดังกล่าวได้ย้ายมาที่ถนนพลิมัท ครั้นใน ค.ศ. 1998 หลังจากพบข้อบกพร่องร้ายแรงในกระบวนการเก็บเลือด ทางสภาจึงหยุดให้บริการนี้
กาชาดแคนาดาได้เฉลิมฉลองครบรอบ 100 ปีในเดือนพฤษภาคม ค.ศ. 2009 ส่วนใน ค.ศ. 2017 ทางกาชาดจัดหาอาหาร, ที่พักพิง และยาให้แก่ผู้ขอสถานะผู้ลี้ภัยที่ข้ามชายแดนเข้าสู่ประเทศแคนาดาจากสหรัฐ
หนังสือปรีชาญาณ

หนังสือปรีชาญาณ  หรือ ปรีชาญาณของซาโลมอน  เป็นหนังสือที่เขียนเป็นภาษากรีกและน่าจะแต่งขึ้นในเมืองอะเล็กซานเดรียในอียิปต์ หนังสือปรีชาญาณไม่ได้เป็นส่วนหนึ่งของคัมภีร์ฮีบรู แต่รวมอยู่ในเซปตัวจินต์ โดยทั่วไประบุช่วงเวลาที่เขียนเป็นในช่วงกลางศตวรรษที่ 1 ก่อนคริสตกาล หรือในรัชสมัยของจักรพรรดิกาลิกุลา (ค.ศ. 37-41) แก่นกลางของหนังสือปรีชาญาณคือเรื่องของ "ปรีชาญาณ" หรือ "ปัญญา" ซึ่งปรากฏในแง่มุมสำคัญสองแง่มุม แง่มุมแรกคือในแง่ของความสัมพันธ์กับมนุษย์ ปรีชาญาณคือความสมบูรณ์แบบแห่งความรู้ของผู้ชอบธรรมในฐานะของประทานจากพระเจ้าที่แสดงออกในทางปฏิบัติ แง่มุมที่สองคือความสัมพันธ์โดยตรงกับพระเจ้า ปรีชาญาณอยู่กับพระเจ้าเป็นนิตย์นิรันดร์ หนังสือปรีชาญาณเป็นหนึ่งในเจ็ดหนังสือปัญญานิพนธ์ในเซปตัวจินต์ หนังสือเล่มอื่น ๆ คือหนังสือเพลงสดุดี หนังสือสุภาษิต หนังสือปัญญาจารย์ หนังสือเพลงซาโลมอน หนังสือโยบ และหนังสือบุตรสิรา หนังสือปรีชาญาณเป็นหนึ่งในคัมภีร์อธิกธรรม กล่าวคือถูกรวมอยู่ในสารบบพระคัมภีร์ของนิกายโรมันคาทอลิกและอีสเทิร์นออร์ทอดอกซ์ แต่นิกายโปรเตสแตนต์โดยมากถือว่าเป็นส่วนของคัมภีร์นอกสารบบ
โลลิตั้งแคมป์ ฤดูกาลที่ 3

ฤดูกาลที่ 3 ของซีรีส์อนิเมะของญี่ปุ่นโลลิตั้งแคมป์ สร้างจากซีรีส์มังงะชื่อเดียวกันโดย Afro ได้เห็นชมรมกิจกรรมกลางแจ้งยังคงผจญภัยและตั้งแคมป์ในจังหวัดยามานาชิและชิซูโอกะหลังจากการตั้งแคมป์กลุ่มที่คาบสมุทรอิซุ โดยมีอายาโนะ โทกิ เพื่อนสมัยเด็กของนาเดชิโกะ คากามิฮาระมาร่วมด้วย แอนิเมชันทำโดยสตูดิโอเอทบิต โดยมีมาซาฟูมิ ซูกิอุระเป็นผู้ดูแลการเรียบเรียงซีรีส์และกำกับชิน โทซากะ
ยูมิริ ฮานาโมริ, นาโอะ โทยามะ, ซายูริ ฮาระ, อากิ โทโยซากิ, ริเอะ ทากาฮาชิ, โทโมโยะ คูโรซาวะ, ชิซูกะ อิโต, มารินะ อิโนอูเอะ, ริซาเอะ มัตสึดะ และอากิโอะ โอตสึกะ กลับมารับบทเดิมจากซีซั่นที่แล้ว การผลิตในฤดูกาลที่สามได้รับการยืนยันในเดือนตุลาคม พ.ศ. 2565 มีการประกาศทีมงานและสตูดิโอใหม่ที่ทำงานในซีซันนี้ในเดือนกรกฎาคม พ.ศ. 2566 โดยมีเจ้าหน้าที่เพิ่มเติมเข้าร่วมในเดือนตุลาคม มาริอะ ซาชิเดะและอาโคโค่ มาโนะ ได้เข้าร่วมทีมนักพากย์ในเดือนมีนาคม พ.ศ. 2567 เพื่อพากย์เสียงตัวละครใหม่เอมะ มิซูนามิและเม นาคัตสึกาวะตามลำดับ
ฤดูกาลที่สามออกอากาศตอนแรกทางช่องเอที-เอ็กซ์ เมื่อวันที่ 4 เมษายน พ.ศ. 2567 และจะมีทั้งหมด 12 ตอน เพลงเปิดคือ "รีโดะบาคคุ จานี" (レイドバックジャーニー, Reidobakku Jānī, "การเดินทางแบบสบายๆ") ร้องโดย Kiminone และเพลงปิดก็คือ "So Precious" แสดงโดยอาซากะ
รายชื่อตอน.
<onlyinclude>
</onlyinclude>
แฮออร์ฮีย์ ซูดากอว์

แฮออร์ฮีย์ วิกตอรอวึช ซูดากอว์ (เกิดเมื่อวันที่ 1 กันยายน ค.ศ. 2002) เป็นนักฟุตบอลอาชีพชาวยูเครน เล่นในตำแหน่งบกองกลางให้แก่ชัคตาร์ดอแนตสก์ สโมสรจากยูเครนเนียนพรีเมียร์ลีก และทีมชาติยูเครน
สโมสร.
ซูดากอว์เป็นผลผลิตจากโรงเรียนกีฬาต่าง ๆ ซึ่งใน ค.ศ. 2017 เข้าร่วมสถาบันชัคตาร์ดอแนตสก์ในยูเครนเนียนพรีเมียร์ลีก ใน ค.ศ. 2020
ซูดากอว์เล่นในยูเครนเนียนพรีเมียร์ลีกสำรอง และลงเล่นให้กับชัคตาร์ดอแนตสก์เป็นครั้งแรกในยูฟ่าแชมเปียนส์ลีก ฤดูกาล 2020–21 ในเกมเยือนที่เอาชนะเรอัลมาดริดในวันที่ 21 ตุลาคม 2020
ในวันที่ 13 กุมภาพันธ์ ค.ศ. 2022 ซูดากอว์และมือคัยลอ มูดรึก ต่อสัญญากับชัคตาร์ดอแนตสก์ออกไปจนถึง 31 ธันวาคม ค.ศ. 2026 ในวันที่ 25 ตุลาคม ค.ศ. 2023 เขาทำประตูในแชมเปียนส์ลีกได้เป็นประตูแรกในเกมเยือนที่แพ้บาร์เซโลนาไป 2–1 ในวันที่ 1 กุมภาพันธ์ ค.ศ. 2024 ชัคตาร์ประกาศว่าซูดากอว์ต่อสัญญากับสโมสรไปจนถึงวันที่ 31 ธันวาคม ค.ศ. 2028 ต่อมาในปีนั้น ในวันที่ 11 พฤษภาคม เขาทำประตูจากลูกโทษได้ในเกมที่เอาชนะทีมอันดับที่สองของตารางดือนามอกือยิวไป 1–0 ทำให้ทีมของเขาจบในอันดับที่ 15 ของตารางอย่างแน่นอนในฤดูกาล 2023–24
ทีมชาติ.
ซูดากอว์ลงเล่นให้ทีมชาติยูเครนชุดใหญ่เป็นครั้งแรก ในวันที่ 23 พฤษภาคม ค.ศ. 2021 ในเกมกระชับมิตรกับบาห์เรน
 "ณ วันที่ 11 พฤษภาคม ค.ศ. 2024"
 "ณ วันที่ 11 มิถุนายน ค.ศ. 2024"
"คะแนนและผลการแข่งขันจะเรียงจากผลการแข่งขันของทีมชาติยูเครนก่อน ส่วนช่องคะแนนจะหมายถึงประตูของซูดากอว์"
เกียรติประวัติ.
ชัคตาร์ดอแนตสก์
รางวัลส่วนตัว
วาโด

วาโด  เป็นศักราชของญี่ปุ่นที่เกิดขึ้นหลังศักราช"เคอุง"และก่อนศักราช"เรกิ" ศักราชนี้อยู่ในช่วงมกราคม ค.ศ. 708 ถึงกันยายน ค.ศ. 715 ผู้ครองราชย์ในศักราชนี้คือจักรพรรดินีเก็มเม (元明天皇, Genmei-tennō)
เปลี่ยนศักราช.
คำว่าทองแดงในภาษาญี่ปุ่นคือ "โด"  เนื่องจากสิ่งนี้เป็นทองแดงพื้นเมือง คำว่า "วะ" (ศัพท์ภาษาจีนโบราณที่ใช้เรียกญี่ปุ่น) สามารถประสมกับ "โด" (ทองแดง) เพื่อสร้างคำประสมใหม่ว่า "วาโด"—หมายถึง "ทองแดงญี่ปุ่น" มีการจัดตั้งโรงกษาปณ์ขึ้นในแคว้นโอมิ
เหตุการณ์.
หลังจักรพรรดินีเก็มเมย้ายที่ตั้งรัฐบาลไปที่นาระ สถานที่ตั้งบนภูเขายังคงเป็นเมืองหลวงอีก 7 ปี หลังครองราชย์เป็นเวลา 8 ปี จักรพรรดิเก็มเมจึงสละราชสมบัติแก่พระราชธิดา
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดราชบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอบ้านโป่ง, อำเภอโพธาราม, อำเภอจอมบึง, อำเภอบางแพ และอำเภอดำเนินสะดวก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเมืองราชบุรี, อำเภอวัดเพลง, อำเภอปากท่อ และอำเภอสวนผึ้ง
สัญลักษณ์การซักอบรีด

สัญลักษณ์การซักอบรีด  หรือ สัญลักษณ์การดูแลผ้า  คือ สัญลักษณ์รูปภาพ บ่งบอกถึงคำแนะนำของผู้ผลิตใน การซักล้าง ตากแห้ง, การซักแห้ง และ การรีด ผ้า สัญลักษณ์ที่ถูกเขียนอยู่บนฉลากเรียกว่าสัญลักษณ์การดูแลผ้า บ่งบอกถึงการซักล้างที่ถูกต้อง แม้ว่าจะมีมาตรฐานที่เป็นที่ยอมรับในระดับนานาชาติ แต่ก็มีลักษณะการใช้ที่ต่างกันในแต่ละภูมิภาค ในบางมาตรฐานสัญลักษณ์รูปภาพต้องใช้ร่วมกับข้อความอธิบาย
สัญลักษณ์รูปภาพ.
ข้อความทั่วไป.
สัญลักษณ์การซักล้างอธิบายวิธีการดูแลเสื้อผ้าโดยไม่ทำลายเนื้อผ้าแม้ว่าการดูแลจะสำคัญหรือไม่ก็ไม่ได้ระบุไว้ การทนุถนอมเสื้อผ้ากว่าที่ระบุไว้สามารถทำได้ สัญลักษณ์จะต้องถูกป้องกันและการใช้งานเป้นสิ่งที่บังคับใช้ การระบุสัญลักษณ์ผิดถือว่ามีความผิด เส้นใต้หนึ่งเสนหมายถึงการปฏิบัติอย่างทะนุถนอม และเส้นใต้สองเส้นหมายถึงการปฏิบัติอย่างทะนุถนอมอย่างยิ่ง
การซัก.
ใช้สัญลักษณ์"อ่างซักล้าง" และตัวเลขในถังหมายถึงอุณหภูมิการซักสูงสุด (องศาเซลเซียส) แถบใต้อ่างหมายถึงการดูแล เครื่องซักผ้า (washing mechine) อย่างอ่อนโยนยิ่งขึ้น แถบคู่หมายถึงการควบคุมที่นุ่มนวลมาก การเอามือไปไว้ในอ่างแสดงว่าอนุญาตให้ล้างมือได้ (อ่อนโยน) เท่านั้น (ไม่เกิน 40 °C) 
อ่างซักล้างที่มีกากบาทหมายความว่าไม่สามารถซักสิ่งทอภายใต้สภาพครัวเรือนปกติได้ ในมาตรฐานอเมริกาเหนือ จุดจะใช้เพื่อระบุช่วงอุณหภูมิที่เหมาะสม
ในมาตรฐานยุโรป ระดับการกวนในการซักล้างระบุได้ด้วยจำนวนเส้นภายใต้รูปถังซัก หากไม่มีเส้นก็หมายความว่ากวนได้ในระดับสูงสุด (ซักผ้าฝ้าย) หนึ่งใต้หนึ่งเส้นหมายถึงระดับการกวนปานกลาง (ปั่นผ้าใยสังเคราะห์) และสองเส้นใต้หมายถึงการกวนในระดับน้อยที่สุด (ผ้าไหมหรือผ้าขนสัตว์) สัญลักษณ์เส้นยังบ่งบอกถึงระดับการปั่นด้วย ด้วยจำนวนเส้นใต้ที่มากขึ้นหมายถึงความเร็วในการปั่นที่เหมาะสมที่ต่ำลง
การฟอกสี.
สัญลักษณ์ที่มีรูป "สามเหลี่ยมว่างเปล่า' หมายถึงสามารถใช้สารฟอกขาวได้ โดยสารที่ใช้ในการฟอกขาวสามารถมีองค์ประกอบของคลอรีนหรือโซเดียม เปอร์คาร์บอเนต สัญลักษณ์ของรูปสามเหลี่ยมที่มีเส้นแนวแทยงสองขีดภายในสามเหลี่ยมบ่งบอกว่าห้ามใช้สารฟอกที่มีองค์ประกอบของคลอรีน ส่วนสัญลักษณ์ของรูปสามเหลี่ยมที่มีเครื่องหมายกากบาททับหมายถึงการห้ามใช้สารฟอกขาวทุกชนิด 
การทำให้แห้ง.
สัญลักษณ์ที่มีรูป "วงกลมภายในสี่เหลี่ยม" บ่งบอกถึง การอบแห้ง รูปสี่เหลี่ยมที่มีวงกลมทึบสีดำหนึ่งจุดหมายความว่าสามารถอบแห้งได้ในอุณภูมิต่ำ หากมีสองจุดหมายความว่าสามารถอบแห้งได้ที่อุณหภูมืปกติ รูปสี่เหลี่ยมที่มีวงกลมที่มีกากบาทหมายถึงห้ามอบแห้ง 
การรีด.
รูปเตารีดซึ่งอาจมีจุดภายในถึงสามจุดหมายถึงสามารถรีดได้ จุดภายในหมายถึงความร้อนที่สูงขึ้นตามลำดับ หนึ่งจุดหมายถึง สองจุดหมายถึง และสามหมายถึง กากบาททับเตารีดหมายถึงห้ามรีด
การใช้บริการมืออาชีพในการทำความสะอาด.
"วงกลม" หมายถึงโอกาสในการส่งใช้บริการซักล้างโดยมืออาชีพ เส้นใต้สัญลักษณ์หมายถึงซักล้างอย่างทะนุถนอมและเส้นใต้สองเส้นหมายถึงซักล้างอย่างทะนุถนอมมาก
การซักแห้ง.
ตัวอักษร P และ F ในวงกลมบอกตัวทำละลายที่ต่างกันในการซักแห้งโดยมืออาชีพ
การซักด้วยน้ำ.
ตัวอักษร W ในวงกลมใช้สำหรับบริการซักล้างโดยมืออาชีพในการซักด้วยน้ำ
รายชื่อตอนในโลลิตั้งแคมป์

โลลิตั้งแคมป์ (ゆるキャン△, Yuru Camp) ยังเป็นที่รู้จักกันในนามแคมป์สบายสไตล์สาว ๆ หรือแคมป์วัยใสหัวใจกระเตาะ เป็นซีรีส์มังงะญี่ปุ่นที่เขียนและวาดภาพโดย Afro ซึ่งต่อมาได้ดัดแปลงเป็นซีรีส์อนิเมะ ได้ติดตามริน ชิมะในการตั้งแคมป์เดี่ยวของเธอ เมื่อเธอได้พบกับ นาเดชิโกะ คางามิฮาระซึ่งต่อมาเธอได้เป็นแรงบันดาลใจให้สนุกกับการตั้งแคมป์ 
ซีรีส์นี้เปิดตัวทางช่องเอที-เอ็กซ์ โดยฤดูกาลแรกได้ออกอากาศตั้งแต่วันที่ 4 มกราคมถึง 22 มีนาคม พ.ศ. 2561 และมีทั้งหมด 12 ตอน ฤดูกาลที่ 2 ออกอากาศตั้งแต่วันที่ 7 มกราคมถึง 1 เมษายน พ.ศ. 2564 และมีทั้งหมด 13 ตอน ฤดูกาลที่ 3 ออกอากาศตั้งแต่วันที่ 4 เมษายนจนถึง 20 มิถุนายน พ.ศ. 2567 และมีทั้งหมด 12 ตอน ฤดูกาลที่ 4 ได้รับการยืนยันว่าจะอยู่ในการผลิตในเดือนพฤศจิกายน พ.ศ. 2567
สองฤดูกาลแรกมีอยู่ในบลูเรย์และดีวีดี เช่นเดียวกับบริการสตรีมมิ่ง
จีพีทีเซโร

GPTZero เป็น ซอฟต์แวร์ตรวจจับปัญญาประดิษฐ์ ที่มีสำนักงานใหญ่อยู่ในนครนิวยอร์ก ซอฟต์แวร์นี้ถูกพัฒนาขึ้นเพื่อระบุข้อความที่สร้างขึ้นโดยปัญญาประดิษฐ์ เช่น ข้อความที่สร้างโดยแบบจำลองภาษาขนาดใหญ่
GPTZero ถูกพัฒนาโดย เอ็ดเวิร์ด เถียน นักศึกษาระดับปริญญาตรีจาก มหาวิทยาลัยพรินซ์ตัน และเปิดตัวออนไลน์ในเดือนมกราคม พ.ศ. 2566 เพื่อตอบสนองต่อความกังวลเกี่ยวกับการใช้เอไอในการคัดลอกผลงานทางวิชาการ GPTZero ได้ระดมทุนกว่า 3.5 ล้านดอลลาร์ในการระดมทุนสร้าง 
ในสัปดาห์แรกของการเปิดตัว GPTZero มีการใช้งานถึง 30,000 ครั้ง ซึ่งทำให้ระบบล่ม ต่อมาได้รับการสนับสนุนจากบริษัทเว็บแอป Streamlit ซึ่งได้จัดสรรทรัพยากรเซิร์ฟเวอร์เพิ่มขึ้นเพื่อตอบสนองต่อเหตุการณ์นี้
กลไก.
GPTZero ใช้คุณสมบัติที่เรียกว่า perplexity และ burstiness เพื่อพยายามระบุว่าข้อความถูกเขียนโดย AI หรือไม่ ตามที่บริษัทกล่าว perplexity คือความสุ่มของข้อความในประโยค และการที่ประโยคนั้นถูกสร้างขึ้นมาอย่างผิดปกติหรือ "น่าประหลาดใจ" สำหรับแอปพลิเคชัน มันอาศัยแบบจำลองภาษา และยิ่งมีแบบจำลองภาษาเหล่านี้มากเท่าใด โอกาสที่ข้อความนั้นจะไม่ถูกเขียนโดยมนุษย์ก็ยิ่งสูงขึ้น ในทางตรงกันข้าม burstiness จะเปรียบเทียบประโยคกับกันและกัน เพื่อกำหนดความคล้ายคลึงกัน ข้อความที่เขียนโดยมนุษย์ มักจะมีความไม่ต่อเนื่องมากกว่า ซึ่งหมายความว่ามนุษย์มักจะเขียนด้วยความหลากหลายของประโยคมากกว่าปัญญาประดิษฐ์
เว็บไซต์ข่าว Ars Technica แสดงความคิดเห็นว่ามนุษย์ยังคงสามารถเขียนประโยคในแบบที่มีระเบียบเรียบร้อยมาก ซึ่งอาจทำให้เกิดผลบวกเท็จขึ้น ผู้เขียน เบนจ์ เอ็ดเวิร์ดส์ กล่าวไปว่าคะแนน perplexity เฉพาะกับสิ่งที่ "น่าประหลาดใจ" สำหรับ เอไอ นั้นอาจทำให้ข้อความที่เป็นที่รู้จักมาก เช่น รัฐธรรมนูญของสหรัฐฯ ถูกติดป้ายว่าเป็นข้อความที่สร้างโดย เอไอ
ในปลายปี พ.ศ. 2566 ทีมงาน GPTZero จำลองการศึกษาที่มีต้นกำเนิดจากมหาวิทยาลัยสแตนฟอร์ด ซึ่งพวกเขาสามารถแสดงให้เห็นได้อย่างแน่ชัดว่าวิธีการตรวจจับที่ได้รับการปรับปรุงในปัจจุบันของ GPTZero ไม่มีอคติในการจำแนกประเภทกับข้อความที่เขียนด้วย ESL
การใช้งานและประยุกต์ใช้.
ชุมชนวิชาการพยายามใช้ GPTZero เพื่อแก้ไขปัญหาเกี่ยวกับเนื้อหาที่สร้างโดย เอไอ สำหรับกรณีการลอกเลียนวรรณกรรม สถาบันการศึกษารวมถึง มหาวิทยาลัยพรินซ์ตัน ได้ร่วมกันพูดถึงการใช้ GPTZero เพื่อต่อต้านเนื้อหาที่สร้างโดย เอไอ ในสถานการณ์ทางวิชาการ โดยมีความคิดเห็นที่หลากหลาย ในตุลาคม พ.ศ. 2566 GPTZero ได้เป็นพันธมิตรกับสหภาพครูแห่งอเมริกา
ประสิทธิภาพ.
ในเอกสารชื่อ "Can AI-Generated Text be Reliably Detected?" ในเดือนมีนาคม พ.ศ. 2566 นักวิทยาศาสตร์คอมพิวเตอร์ Vinu Sankar Sadasivan, Aounon Kumar, Sriram Balasubramanian, Wenxiao Wang, และ Soheil Feizi จากมหาวิทยาลัยแมรี่แลนด์ ได้ทำการพิสูจน์ทั้งทางทฤษฎีและทางปฏิบัติว่าตัวตรวจจับข้อความที่สร้างโดย เอไอ หลายตัวไม่ได้เป็นเช่นที่คาดไว้ในสถานการณ์ที่เป็นไปได้
เว็บไซต์เทคโนโลยี "Futurism" ได้ทดสอบเครื่องมือนี้ และกล่าวว่า "ผลลัพธ์น่าประทับใจ" อย่างไรก็ตาม จากอัตราความผิดพลาดของมัน ครูที่ใช้เครื่องมือนี้อาจจะต้องพึ่งพาไปถึง "การกล่าวหาผิดเกือบ 20 เปอร์เซ็นต์ของนักเรียนที่ไม่ได้กระทำผิดกฎระเบียบในการศึกษา"
หนังสือพิมพ์ เดอะวอชิงตันโพสต์ ได้ระบุว่า GPTZero มีปัญหาเกี่ยวกับการตรวจจับผลลัพธ์บวกเท็จ (false positives) โดยเน้นว่า "แม้แต่อัตราความผิดพลาดเบา ๆ ก็หมายความว่าบางนักเรียนอาจถูกกล่าวหาผิดโดยไม่เหมาะสมในการกระทำศาสตร์การศึกษา"
เปา กูบาร์ซี

เปา กูบาร์ซี อี ปาแรดัส (เกิดเมื่อวันที่ 22 มกราคม ค.ศ. 2007) เป็นนักฟุตบอลชาวสเปน เล่นในตำแหน่งเซ็นเตอร์แบ็กให้แก่บาร์เซโลนาในลาลิกา และทีมชาติสเปน
สโมสร.
กูบาร์ซีเกิดที่อัสตัญญ็อล จังหวัดฌิโรนา แคว้นกาตาลุญญา เขาเริ่มต้นอาชีพนักฟุตบอลกับฌิโรนา ก่อนที่จะย้ายมาบาร์เซโลนาใน ค.ศ. 2018 ผ่านการเล่นทีมเยาวชนในรุ่นต่าง ๆ ในสถาบันเยาวชน เขากลายเป็นผู้เล่นที่มีอายุน้อยที่สุดอันดับสามที่ได้ลงเล่นในยูฟ่ายูธลีก ถัดจากลามิน ยามัล และอิลัช มูริบา ในเกมที่เขาลงเล่นเป็นตัวจริงเสมอกับวิกโตริยาเปิลแซ็ญจากเช็กเกียไป 1–1
ในเดือนเมษายน ค.ศ. 2023 เขาได้ซ้อมร่วมกับทีมชุดใหญ่เป็นครั้งแรก โดยชาบีเป็นผู้เรียกตัวเขามา เขาเซ็นสัญญาอาชีพกับสโมสรในสามเดือนต่อมา ในวันที่ 8 กรกฎาคม เขามีชื่ออยู่ในทีมบาร์เซโลนาก่อนเริ่มฤดูกาล 2023–24
ในวันที่ 18 มกราคม ค.ศ. 2024 กูบาร์ซีลงเล่นให้ทีมชุดใหญ่เป็นครั้งแรกในเกมที่พบกับอูนิโอนิสตัสเดซาลามังกาในโกปาเดลเรย์ ถูกเปลี่ยนลงมาเป็นตัวสำรองในนาทีที่ 46 เขาได้ลงเป็นตัวจริงเป็นครั้งแรกในนัดต่อมาในเกมที่พบกับเรอัลเบติสในลาลิกา หนึ่งวันก่อนเขาอายุ 17 ปี ในวันที่ 12 มีนาคม เขาได้รับเลือกเป็นผู้เล่นยอดเยี่ยมประจำนัดในการลงเล่นเป็นตัวจริงในยูฟ่าแชมเปียนส์ลีก ในเกมที่เอาชนะนาโปลีไป 3–1 ในรอบ 16 ทีมสุดท้าย เลกที่สอง ซึ่งเขากลายเป็นผู้เล่นที่มีอายุน้อยที่สุดที่ลงเล่นเปิดตัวให้แก่ทีมในรอบแพ้คัดออก โดยเขามีอายุ 17 ปี 50 วัน ณ วันที่ลงเล่น ทำลายสถิติของเดวิด อาลาบา อดีตกองหลังไบเอิร์นมิวนิก ที่ ณ ตอนนั้นมีอายุ 17 ปี 258 วัน
ในวันที่ 10 เมษายน กูบาร์ซีกลายเป็นกองหลังที่มีอายุน้อยที่สุดที่ได้ลงเล่นเป็นตัวจริงในรอบ 8 ทีมสุดท้ายของแชมเปียนส์ลีกด้วยอายุเพียง 17 ปี 79 วัน ทำลายสถิติของเกออร์กี ชเชนนิคอฟ ผู้เล่นซีเอสเคเอ มอสโก
ในวันที่ 9 พฤษภาคม ค.ศ. 2024 บาร์เซโลนาได้ประกาศว่าพวกเขาบรรลุข้อตกลงต่อสัญญากับกูบาร์ซีไปจนถึงวันที่ 30 มิถุนายน ค.ศ. 2027
ทีมชาติ.
กูบาร์ซีเล่นให้แก่ทีมชาติสเปนรุ่นอายุไม่เกิน 15 ปี จนถึงรุ่นอายุไม่เกิน 17 ปี ในเดือนมีนาคม 2024 ลุยส์ เด ลา ฟูเอนเต เรียกตัวเขาเข้าสู่ทีมชาติสเปนชุดใหญ่เป็นครั้งแรก และได้ลงเล่นเป็นครั้งแรกในเกมที่แพ้ทีมชาติโคลอมเบียในเกมกระชับมิตรไป 1–0 เขาลงมาเล่นในฐานะตัวสำรองในนาทีที่ 83 โดยลงมาเล่นแทนแอมริก ลาปอร์ต ซึ่งทำให้เขากลายเป็นกองหลังที่มีอายุน้อยที่สุดที่เคยลงเล่นให้ทีมชาติสเปนชุดใหญ่ โดยมีอายุเพียง 17 ปี 1 เดือน 28 วัน ทำลายสถิติของเซร์ฆิโอ ราโมส ใน ค.ศ. 2005
ในวันที่ 27 พฤษภาคม ค.ศ. 2024 เขามีชื่ออยู่ในทีมชาติสเปนรอบอุ่นเครื่อง 29 คนที่จะเขาร่วมฟุตบอลชิงแชมป์แห่งชาติยุโรป 2024 อย่างไรก็ตาม ในวันที่ 7 มิถุนายน เขาถูกตัดออกจากทีมชุดสุดท้ายก่อนเริ่มการแข่งขัน
 "ณ วันที่ ลงเล่นครั้งสุดท้าย 23 ตุลาคม 2024"
 "ณ วันที่ ลงเล่นครั้งสุดท้าย 15 ตุลาคม 2024"
เกียรติประวัติ.
ทีมชาติสเปนรุ่นอายุไม่เกิน 23 ปี
รางวัลส่วนตัว
ตงฟางซั่ว

ตงฟางซั่ว (154–93 ปีก่อนคริสตกาล) เป็นนักปราชญ์และขุนนาง นักเวท และตลกหลวงในรัชสมัยของจักรพรรดิฮั่นอู่แห่งราชวงศ์ฮั่น (ค. 140–87 ปีก่อนคริสตกาล)
ชื่อ.
ตงฟางซั่วมีนามสกุลเดิมว่า จาง (张 แปลว่า ยืด หรือ แผ่ขยาย) ซึ่งต่อมาเขาได้เปลี่ยนนามสกุลเป็น ตงฟาง (東方 แปลว่า ทิศตะวันออก) ชื่อเมื่อแรกเกิดของเขาคือ ซั่ว (朔 แปลว่า พระจันทร์ใหม่) และชื่อรองของเขาคือ ม่านเชี่ยน (曼倩 แปลว่า งดงาม สง่างาม)
เนื่องจากพฤติกรรมที่แปลกประหลาดและขบขันของเขาที่ราชสำนักฮั่นในฉางอัน ตงฟางซั่วได้รับการยกย่องให้เป็น หัวจี หรือ ตัวตลกในราชสำนัก เขาจึงตั้งฉายาให้ตัวเองเป็น เฉาอิน หรือ เสนาบดีสันโดษ คนแรก เมื่อเพื่อนขุนนางเรียกเขาว่า คนเสียสติ ตงฟางซั่วจึงอธิบายว่า "บุคคลประเภทข้าพเจ้าเป็นที่รู้จักกันดีในฐานะผู้หลีกหนีจากโลกวุ่นวายด้วยการใช้ชีวิตเรียบง่ายในราชสำนัก"
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดพิจิตร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองพิจิตร, อำเภอสามง่าม, อำเภอโพธิ์ประทับช้าง, อำเภอวังทรายพูน และกิ่งอำเภอสากเหล็ก
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอตะพานหิน, อำเภอบางมูลนาก, อำเภอโพทะเล, อำเภอทับคล้อ, กิ่งอำเภอดงเจริญ และกิ่งอำเภอบึงนาราง
พิมพ์ทอง วชิราคม

พิมพ์ทอง วชิราคม (เกิด 14 มิถุนายน พ.ศ. 2535) ชื่อเล่น ดาว เป็นนักแสดง นักร้อง และนางแบบชาวไทย เป็นที่รู้จักกับบทบาท "หม่อมหลวงศินีนุช เทวพรหม" จากละครชุดเรื่อง "สุภาพบุรุษจุฑาเทพ" ตอน "คุณชายรัชชานนท์
ประวัติ.
พิมพ์ทอง วชิราคม เกิดวันที่ 14 มิถุนายน 2535 จบการศึกษาจากโรงเรียนเตรียมอุดมศึกษา และศึกษาต่อระดับอุดมศึกษาที่ คณะนิเทศศาสตร์ มหาวิทยาลัยอัสสัมชัญ ต่อมาได้ย้ายมาศึกษาต่อและจบปริญญาตรี จากคณะนิเทศศาสตร์ สาขา Broadcast and Journalism มหาวิทยาลัยนานาชาติแสตมฟอร์ด
วงการบันเทิง.
พิมพ์ทองเข้าสู่วงการจากการเป็นนักร้องเกิร์ลกรุปวง I’m Lady ต่อมามีโอกาสเข้าไปสมัครผู้ประกาศคั่นรายการช่อง 3 และได้มีโอกาสไปเรียนการแสดงกับครูเงาะ รสสุคนธ์ กองเกตุ จนกระทั่งได้เล่นละครและเป็นที่รู้จักในบท "หม่อมหลวงศินีนุช เทวพรหม" จากละครชุด สุภาพบุรุษจุฑาเทพ ตอน คุณชายรัชชานนท์
ชีวิตส่วนตัว.
พิมพ์ทองเคยคบหาดูใจกับพระเอกหนุ่มชื่อดังอย่างศรัณย์ ศิริลักษณ์ เมื่อช่วงต้นปี 2562 ก่อนที่จะเลิกกันไปในช่วงปลายปีเดียวกัน ก่อนจะกลับมาคบกันในช่วงต้นปี 2563 จากนั้นไม่นานทั้งคู่ก็เลิกรากัน
จุดยืนทางการเมือง.
พิมพ์ทองสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
คดีฆาตกรรมกราเชฟ

คดีฆาตกรรมกราเชฟ เป็นการสังหารหมู่ที่เกิดขึ้นเมื่อวันที่ 26 กรกฎาคม 1925 ที่อีวานโกโว, อำเภอซูดิสลาฟสกี, อุเยต์โคสโตรมา, เขตปกครองคอสโตรมาคอย, สาธารณรัฐสังคมนิยมโซเวียตรัสเซีย, สหภาพโซเวียต กริกอรี กราเชฟ ซึ่งมีความขัดแย้งมาอย่างยาวนานกับชาวบ้านคนอื่น ๆ ได้จุดไฟเผาเพื่อล่อชาวบ้านก่อนจะเปิดฉากยิง คร่าชีวิตผู้คนไป 11 ราย และบาดเจ็บ 8 ราย
ภูมิหลัง.
หลังจากการปฏิวัติเดือนตุลาคม ปี 1917 วลาดีมีร์ เลนิน ได้ประกาศกฤษฎีกาว่าด้วยที่ดินซึ่งยกเลิกที่ดินส่วนบุคคลและแจกจ่ายที่ดินให้กับชาวนา อย่างไรก็ตาม ในระหว่างกระบวนการแจกจ่ายที่ดิน กรีกอรี ติโมฟีเอวิช กราเชฟ เป็นชาวนาจากหมู่บ้านอีวานโกโว พยายามซื้อที่ดินแปลงหนึ่งที่เขาต้องการ แต่ไม่สำเร็จ สุดท้ายที่ดินแปลงนั้นก็ถูกขายให้กับเกษตรกรจากหมู่บ้านข้างเคียง ด้วยความเชื่อที่ว่าเขาไม่ได้รับส่วนแบ่งที่ยุติธรรม เขาจึงเริ่มวางแผนแก้แค้น กราเชฟเคยถูกกล่าวหาว่าก่อคดีฆาตกรรมมาก่อน แต่รับได้รับการปล่อยตัว
เหตุการณ์.
หลังจากขายทรัพย์สินและข้าวของเครื่องใช้ทั้งหมด และส่งภรรยาไปพักผ่อนกับญาติ วันที่ 26 กรกฎาคม กริกอรี กราเชฟ ได้เผาบ้านของเพื่อนบ้านขณะที่พวกเขาทำงานในทุ่งนา จากนั้นเขาก็นอนรอเพื่อซุ่มโจมตีพวกเขาเมื่อพวกเขากลับมาที่หมู่บ้าน เมื่อชาวนากลับมาดับเพลิง กราเชฟได้ยิงใส่พวกเขา คร่าชีวิตคน 11 คนและบาดเจ็บ 8 คน นอกจากนี้เขายังยิงใส่นักดับเพลิงที่มาจากเมืองใกล้เคียงเพื่อดับเพลิง ก่อนที่จะเปลี่ยนเป้าหมายมาที่สัตว์เลี้ยงในเมืองและฆ่าม้า 8-12 ตัว ในตอนท้ายของการสังหารหมู่ 13 ครัวเรือนจาก 14 ครัวเรือนในอีวานโกโว ถูกเผาจนหมดสิ้น
หลังจากการโจมตีนั้น เกรเชฟหนีออกจากสถานที่เกิดเหตุ แต่ต่อมาถูกกองทหารรักษาการณ์ในท้องถิ่นจับได้ เขาถูกตัดสินจำคุก 20 ปี เขาได้รับการปล่อยตัวหลังจากรับโทษมา 10 ปี ไม่มีใครทราบชีวิตต่อไปของเขา แม้ว่าเขาจะถูกห้ามไม่ให้อาศัยอยู่ในอีวานโกโวเป็นเวลาสี่ปีก็ตาม
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี, อำเภออุทัย และอำเภอบางปะหัน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางบาล, อำเภอลาดบัวหลวง และอำเภอผักไห่
หนังสือบุตรสิรา

หนังสือบุตรสิรา (,) หรือ ปรีชาญาณของเยซู บุตรสิรา  หรือ Ecclesiasticus (คำย่อ Ecclus.) เป็นงานเขียนในศาสนายูดาห์ เดิมเขียนเป็นภาษาฮีบรูไบเบิล เป็นหนังสือปัญญานิพนธ์ที่ยาวที่สุดที่หลงเหลือตั้งแต่ยุคโบราณ ประกอบด้วยคำสอนด้านจริยธรรม เขียนขึ้นระหว่าง 196 และ 175 ปีก่อนคริสตกาลโดยเยซู บุตรสิราบุตรเอเลอาซาร์ (บุตรสิรา) อาลักษณ์ชาวยิวเฮลเลนิสติกในยุคพระวิหารที่สอง หลานชายของบุตรสิราได้แปลต้นฉบับเป็นภาษากรีกคอยนีและเพิ่มอารัมภบทเมื่อราว 117 ปีก่อนคริสตกาล
อัลอุบุลละฮ์

อัลอุบุลละฮ์  หรือชาวกรีกในสมัยก่อนอิสลามเรียกว่า อาโปโลกูเอมโปรีโอน  เป็นเมืองท่าที่ต้นอ่าวเปอร์เซียทางตะวันออกของบัสราในประเทศอิรักปัจจุบัน ในสมัยกลาง เมืองนี้ทำหน้าที่เป็นท่าเรือการค้าหลักของอิรักสำหรับการค้ากับอินเดีย
ที่ตั้ง.
อัลอุบุลละฮ์ตั้งอยู่ฝั่งตะวันออกของชะวากทะเลยูเฟรติส–ไทกริสที่บริเวณทางเข้าสู่อ่าวเปอร์เซีย เมืองนี้ตั้งอยู่ทางตะวันออกของบัสราเก่าและอยู่ด้านเหนือของคลองที่มีชื่อว่า Nahr al-Ubulla ซึ่งเชื่อมบัสราเข้ากับแม่น้ำไทกริสทางตะวันออกเฉียงใต้ ออบอดอน (ปัจจุบันอยู่ในประเทศอิหร่าน) และลงไปยังอ่าวเปอร์เซีย ย่าน 'Ashar ของบัสราในปัจจุบันตั้งอยู่บนพื้นที่อัลอุบุลละฮ์
ประวัติ.
อัลอุบุลละฮ์มีความเกี่ยวข้องกับเมืองโบราณอาโปโลกูเอมโปรีโอนในเอกสารตัวเขียน"บันทึกเส้นทางการเดินเรือในทะเลอีริทเธรียน"ของกรีก เมืองนี้มีอายุอย่างน้อยในสมัยซาเซเนียน (คริสตศตวรรษที่ 3–7) และอาจถึงก่อนหน้านั้น Eutychius of Alexandria นักประวัติศาสตร์ในคริสต์ศตวรรษที่ 10 รายงานว่า เมืองนี้ก่อตั้งโดยแอร์แดชีร์ที่ 1 จักรพรรดิซาเซเนียน (ครองราชย์ ค.ศ. 212–224) เมืองนี้อยู่ในอาณาจักรลัคมิดที่เป็นรัฐบริวารของซาเซเนียนจนกระทั่งสิ้นสุดสมัย
ในช่วงการพิชิตดินแดนโดยมุสลิมยุคต้นเมื่อคริสต์ทศวรรษ 630 อัลอุบุลละฮ์ถูกพิชิตโดยกองทัพอาหรับของอุตบะฮ์ อิบน์ ฆ็อซวาน อัลมาซินีหลังเอาชนะกองทหารรักษาการณ์ซาเซเนียน 500 นาย เมืองนี้ถูกอุตบะฮ์ อิบน์ ฆ็อซวานเข้าพิชิตถึงสองครั้ง ในจดหมายที่เขียนถึงอุตบะฮ์ เขากล่าวถึงเมืองนี้เป็น "ท่าอัลบะห์ร็อยน์ (อาระเบียตะวันออก), อุมาน, อัลฮินด์ (อินเดีย) และอัสซีน (จีน)" หลังสถาปนาบัสรา เมืองกองทหารรักษาการณ์อาหรับให้ไกลออกไปจากทะเล อัลอุบุลละฮ์จึงสูญเสียความสำคัญเชิงยุทธศาสตร์ แต่ยังคงเป็นท่าการค้าหลักจนกระทั่งการรุกรานของมองโกล 
การรุกรานของมองโกลในคริสต์ศตวรรษที่ 13 ส่งผลให้พื้นที่หลายแห่งในอิรักส่วนนี้ รวมถึงอัลอุบุลละฮ์ เสื่อมถอยลง อิบน์ บะฏูเฏาะฮ์ นักเดินทางในคริสต์ศตวรรษที่ 14 กล่าวถึงบริเวณเป็นเพียงแค่หมู่บ้าน และประมาณช่วงนี้ อัลอุบุลละฮ์จึงหายไปจากบันทึกทางประวัติศาสตร์
อีบึน

อีบึน  เป็นบอยแบนด์ของเกาหลีใต้ ก่อตั้งโดยเจลลีฟิชเอนเตอร์เทนเมนต์ วงนี้ประกอบด้วยสมาชิก 7 คน ได้แก่ เคอิตะ, พัก ฮัน-บิน, อี ช็อง-ฮย็อน, ยู ซึง-อ็อน, จี ยุน-ซอ, มุน ช็อง-ฮย็อน และ พัก จี-ฮู พวกเขาเปิดตัวเมื่อวันที่ 19 กันยายน ค.ศ. 2023 ด้วยอีพี (EP) ชื่อ "" และจะมีกิจกรรมต่อเนื่องเป็นเวลา 1 ปี 6 เดือน